Creadors i espai. Joan Font - Revista (Pausa.) Quadern de teatre contemporani\n(PAUSA.): COM INFLUEIX LA DEFINICIÓ DE L’ESPAI EN ELS PROCESSOS DE CREACIÓ O COM ELS DETERMINA?\nComediants és un grup atípic i molt particular. Fem un tipus de teatre on l’espai en molts moments de la nostra història ho ha determinat tot. Hem fet espectacles tant en espais oberts (urbans, rústics i naturals, edificis emblemàtics, rius, llacs, carrers, places, parcs, i cadascun d’ells amb les seves pròpies emocions) com tancats (teatres, pavellons, salons històrics, envelats, restaurants, auditoris, escoles…). Sempre ens ha interessat fer espectacles en qualsevol espai, i també submergir els nostres muntatges en paisatges únics.\nEstem sempre immersos en un espai, l’espai global que és el teatral. Dintre d’aquest espai apareixen els espais dels espectadors i els espais escènics. I dins d’aquest últim hi ha el concepte d’escenografia, que dóna definició a l’espai escènic.\nL’espai és un element fonamental en la nostra història. Per exemple, al nostre primer espectacle Non plus plis, que vam fer l’any 1973, vàrem crear un espai circular. Vam ser capaços de subvertir l’espai, cosa difícil en aquell moment. L’espai determinava la part més important de la dramatúrgia, ja que al final de l’espectacle es convidava els espectadors a ocupar l’espai escènic i fer una festa conjunta. A Alè, l’espai era un cercle amb una passarel·la i un escenari, i la gent hi estava situada al voltant. A La nit jugàvem amb un espai tradicional a la italiana en constant transformació; inicialment les cadires les ubicàvem frontalment, però després fèiem aixecar els espectadors i es creava un nou espai, una passarel·la central amb les cadires a cada cantó, com si es tractés d’una desfilada de modes. A l’última part d’aquest mateix muntatge, els espectadors perdien les cadires i acabaven a peu dret. És a dir, finalment es convertia en un espectacle de carrer dintre d’una sala. En aquest cas, la dramatúrgia i l’espai havien passat pel mateix procés. Reflexionant sobre l’actualitat, cal dir que s’investiga poc sobre l’espai. Som tots més còmodes i preferim fer teatre a la italiana i no trencar motlles en concepte d’ubicació i de joc escènic i dramàtic.\nDe tota manera, en el nostre cas, l’espai encara determina per si sol molts dels nostres treballs; en la major part dels casos és una essència de l’espectacle, tant en teatre tancat com sobretot en espais públics. Per exemple, en el muntatge que vam fer per a la Pedrera (Cent pel 2000), evidentment «l’arquitectura» ens va determinar el que havíem de fer, i sobretot com ho havíem de fer, ja que partíem d’un espai i d’una escenografia concrets i determinats, i absolutament màgics. Tampoc no pots fer el mateix espectacle de la Pedrera al parc Güell, a la façana de la catedral de Barcelona o a la Fundació Miró, per exemple, llocs on hem representat alguns dels nostres treballs.\n(PAUSA.): QUAN APAREIX LA DEFINICIÓ DE L’ESPAI?\nHabitualment, a Comediants no partim d’un text tancat, sinó d’idees i conceptes, i comencem a treballar fent improvisacions i buscant el llenguatge més adient, i també anem ampliant, entenent i definint el que serà el guió-text del nou treball. No tots els espais t’ofereixen les mateixes possibilitats tant de moviment com de concepte. La mirada de l’espectador és diferent si està situat d’una manera determinada en l’espai. No és el mateix si es tracta d’un lloc tancat, obert, frontal, circular, vertical, horitzontal, si és de dia, de nit… Per exemple, en el nostre espectacle Boccato di cardinale l’acció es desenvolupa en un restaurant i, a més de les situacions que hi passen, se serveix el sopar, el dinar, el berenar, el vermut o l’aperitiu entre la gent que està asseguda a les diferents taules. En aquest cas es produeixen diferents nivells de comunicació i d’emoció per part de l’espectador, i és l’emplaçament qui els proporciona i determina.\n(PAUSA.): QUINS ELEMENTS DEFINEIXEN ELS ESPAIS DEL TEU TEATRE?\nUtilitzem la platea i el pati de butaques com un espai més, és a dir, fem servir les tres dimensions que té el teatre. En el teatre convencional, fer que l’espai teatral sigui espai escènic és molt interessant. A més, l’espectador percep perfectament quan li trenques «el mirall» o la «mirada frontal». A Les 1001 nits, a El gran secret i a El petit secret fem teatre a la italiana, però hi ha certs moments en què els espectadors i els actors comparteixen un mateix espai, que és a més l’espai que estaria destinat a l’espectador. Transgredim la quarta paret, intentem trencar la rutina de l’espai i plantegem diferents formes de comunicació. M’agrada molt jugar amb l’espai, on la visibilitat i la percepció de l’espectador són diferents depenent de la seva ubicació en cadascuna de les històries. Si a un espectador li passa un actor a prop, el té en un primer pla i si li passa de lluny, el veu en un pla general (com si es tractés dels plans cinematogràfics).\nAvui dia hi ha poques companyies i propostes de teatre que treballin amb l’espai com un fet dramatúrgic. En el nostre cas, moltes vegades he partit del treball a la italiana i després, a mesura que he anat avançant, m’he adonat que aquell espectacle no era per a un espai d’aquestes característiques i que es podria convertir en un de nou, molt més interessant, unint actors i espectadors en un sol món. En definitiva, el públic està immers en un espai escènic de forma circular que l’envolta per totes bandes.\nEl fet de treballar en espais oberts i tancats m’ha donat —i ens ha donat— la possibilitat de tenir moltes i variades experiències. A més, conceptes purament de teatre de carrer els hem ubicat en espais teatrals i en escenaris tancats, i també ho hem fet a l’inrevés. Tot això ens ha enriquit i ens ha obert noves possibilitats de joc i d’entendre el fet de la comunicació.\nSi vols aconseguir que els sentits de l’espectador estiguin a flor de pell, pots crear un tipus d’espectacle que et permetrà fer-ho a través de l’espai. Per aquest motiu hem muntat espectacles tan diversos, on els cinc sentits tenen un lloc prioritari. Per exemple, a Boccato… treballem amb el gust, el tacte, la vista, l’olfacte i l’oïda de l’espectador. També hem fet espectacles on la música i l’acció es transformen en un ball, perquè és un altre element on se submergeixen tant espectadors com actors en un mateix fet col·lectiu, en les mateixes vivències i en el mateix espai.\nHi ha nous llenguatges de comunicació actual que plantegen el concepte de l’espai en llocs no teatrals, sobretot en museus, creant performances, instal·lacions on es viu la relació percepció-espai-emoció-mirades.\nHem d’estar atents i no deixar de valorar, avançar i jugar amb les percepcions per crear noves sensacions i nous punts de vista.\nMots clau: Comediants, espai escènic, espai teatral, Joan Font, processos de creació\nEntrada anteriorCreadors i espai. Carme Portaceli Entrada posteriorCreadors i espai. Àngela Bosch


L'IVAM obrirà el 2020 la primera fanzinoteca d'Espanya dedicada al còmic i la il·lustració\nL’IVAM obrirà el 2020 la primera fanzinoteca d’Espanya dedicada al còmic i la il·lustració\nLa primera hemeroteca fanzinera d’Espanya obrirà les seues portes al públic en l’Institut Valencià d’Art Modern (IVAM) l’any 2020. La col·lecció de quasi 4.000 fanzines amb la qual explica actualment la biblioteca del museu serà d’accés lliure per a investigadors després del procés de catalogació que està duent a terme l’expert en fanzines Eduardo Guillén Rodrigo, llicenciat en Història de l’Art i apassionat de les vinyetes.\nLa fanzinoteca de l’IVAM compta amb exemplars molt especials com el Zap Comix nº 0 de 1968, considerat un dels primers de la generació underground, o l’Ademuz Km. 6 de 1975, un dels primers fanzines espanyols i el primer del que es té constància de València, realitzat per Sento Llobell i Micharmut. La col·lecció també compta amb una gran varietat de fanzines internacionals, tant europeus com a llatinoamericans i nord-americans, destaca la institució cultural en un comunicat.\nGràcies al suport de la Fundació Divina Pastora, que aporta 6.000 euros per a finançar el projecte, en el mes d’octubre s’haurà aconseguit catalogar el 75% de la col·lecció de fanzines donada a l’IVAM per l’expert en còmics Álvaro Pons.\n“La fanzinoteca avança a bon pas, a pesar de les dificultats que comporta catalogar fanzines”, comenta Eduardo Guillén sobre aquestes publicacions que naixen de la independència, la llibertat creativa i l’esperit contestatari.\nEls fanzines, al llarg de la seua història, s’han caracteritzat per ser publicacions efímeres que naixien, es llegien i desapareixien. És per açò que el treball documental resulta molt complicat. “No hi ha dipòsits legals, falten els ISBN, a vegades tampoc es detalla la data de publicació o l’autor ha firmat amb un pseudònim”, explica Eduardo Guillén sobre l’ordenació de la col·lecció.\nL’obertura de la fanzinoteca a l’IVAM “confirma l’aposta del museu pel còmic i la il·lustració i la majoria d’edat d’un gènere històricament injuriat que està vivint una autèntica edat d’or d’explosió creativa”, subratllen des del museu.


L'Ajuntament de Sueca presenta L’Ullal - Diari La Veu\nEscriba el número 428814\nL'Ajuntament de Sueca presenta L’Ullal\nL’Ajuntament de Sueca ha presentat este divendres L’Ullal, la nova publicació d'informació municipal de Sueca. L’alcaldessa de Sueca, Raquel Tamarit i la regidora de Comunicació, Isabel Jiménez, acompanyades per una representació dels regidors de la Corporació Municipal, han presentat este matí la nova revista que naix amb l’objectiu d’esdevindre el mitjà d’informació municipal de referència.\nL’Ullal fuig del model dels tradicionals BIM i es presenta com una publicació més atractiva, dinàmica, participativa i útil per a les veïnes i els veïns de Sueca. De periodicitat bimensual, L’Ullal es podrà consultar i descarregar a través de la pàgina web de l’Ajuntament de Sueca www.sueca.es. No obstant, els pròxims tres números s'editaran també en versió impresa, per aquells que s'estimen més llegir en este format i segons ha explicat Jiménez la continuïtat d'esta versió dependrà de l'acceptació dels ciutadans.\nL’alcaldessa de Sueca, Raquel Tamarit, ha aplaudit el treball del departament de Comunicació que ha fet possible el naixement d’este nou projecte. “Des de la Regidoria de Comunicació es realitza una importantíssima tasca de seguiment ampli i rigorós de totes les accions i projectes que es duen a terme des del nostre Ajuntament i també dels diferents esdeveniments i actes que tenen lloc a Sueca” ha apuntat Tamarit, qui ha continuat “amb esta nova revista municipal volem fer un salt qualitatiu en la comunicació del nostre consistori. Amb les noves tecnologies, les xarxes socials, etc. la comunicació és immediata però també efímera; per això apostem per esta revista de caràcter municipal, on d'un cop d'ull podrem repassar i recuperar les informacions més recents i destacades ”.\nLa voluntat de l’equip de comunicació és incorporar noves seccions en els pròxims números i nous espais on la ciutadania i els col·lectius puguen participar-hi directament. A més a més, la portada de cada exemplar serà una plataforma de projecció de l’obra dels artistes suecans a qui es convidarà a il·lustrar els temes d’actualitat del municipi, així esta primera és un treball de l'artista suecà Manuel Baixauli.\nEscriba el número 528364


La flama olímpica serà a Mataró dilluns que ve per segona vegada. Si en motiu dels Jocs de Barcelona 92 la torxa ja va passar per la ciutat, el dia 24 serà la flama dels Special Olympics la que farà una recorregut per la ciutat, amb els protagonistes locals de l'esport adaptat, reconeguts mataronins i s'espera que centenars de persones de públic.\nEls Special Olympics se celebren cada quatre anys i són la gran fita, el gran esdeveniment i el gran objectiu del món de l'esport adaptat. Els d'aquest any es faran a l'octubre a cavall de la Seu d'Urgell i Andorra i de camí al Pirineu la flama arribarà per mar a Mataró. I la ciutat sortirà a rebre-la. I celebrar-la.\nSerà un dia molt especial pels esportistes adaptats de la ciutat. Al Maresme treballen tres clubs que protagonitzaran els diferents relleus del pas, xino xano, de la torxa des del Port fins a l'Ajuntament. Són –a banda de l'Escola de Vela, que permetrà l'arribada– Fedamar, Ciutat de Mataró de futsal i el Club FEM. Ells són els protagonistes del dia a dia que possibiliten que persones amb discapacitat s'enriqueixin dels valors de l'esport.\nL'exemple del Club FEM\nEl Club FEM, precisament,va sorgir fa nou any de les inquietuds de diferents treballadors de la Fundació Maresme i en l'actualitat compta amb una cinquantena d'esportistes. El Club Esportiu Fem Esport Mataró (Club FEM) és una entitat sense finalitat de lucre, fruit de l’aposta de tres entitats mataronines (Fundació el Maresme, GIMM i Fundació Suport) perquè l’esport fos també accessible a les persones amb discapacita. La seva és una política de col·laboració amb les entitats i clubs esportius de la ciutat per trencar barreres i possibilitar que persones amb discapacitat puguin gaudir i competir en els diferents esports.\nCol·laboració amb els clubs\nEn l'actualitat el Club FEM col·labora amb equips propis amb la Unió Esportiva de bàsquet, Penya l'Esplanada de petanca, futbol al Cirera i el Masnou, atletisme amb els Lluïsos i handbol amb el Joventut Mataró. També col·laboren amb l'Escola de Vela i es proposen seguir creixent i consolidant-se, abraçant el màxim possible de disciplines. De fet la seva presidenta Delia Pont assegura que el seu objectiu final seria desaparèixer: "Nosaltres tenim l'objectiu de normalitzar l'esport adaptat en totes les disciplines i fem de recolzament als clubs, però si es consolidés del tot ja hauríem complert l'objectiu".\nEls beneficis pels esportistes\nLa presidenta del Club FEM posa de relleu els valors que els aporta l'esport a les persones amb discapacitat: "més enllà dels beneficis per la salut, els enriqueix que es puguin sentir partíceps d'un grup, d'un equip que els singularitza. Això els permet incrementar l'autoestima, agafar hàbits personals com la neteja i millorar el tracte amb la gent". Dins els objectius del Club FEM hi ha, òbviament, ampliar la nòmina d'esportistes federats al Maresme. "Sabem que la Fundació Maresme atén a més de 1.000 persones i que 150 fan esport, ens toca anar ampliant la base per fer possible que no hi hagi barreres cap a l'esport".


El Tesla Model 3 ja circula per les carreteres\nLa marca automobilística nord-americana Tesla ha lliurat les primeres unitats a les persones que van realitzar les primeres reserves del model més assequible de la companyia fins a la data, el Model 3, segons ha comunicat la pròpia empresa. La firma amb seu a Califòrnia ha indicat que les unitats del Tesla Model 3 es van començar a lliurar el passat 28 de juliol als treballadors que van fer les primeres comandes, des que es va obrir el termini, el 31 de març del passat exercici.\nTesla assenyala que aquest vehicle es fabrica en la Tesla Factory de Califòrnia i subratlla que el termini per realitzar comandes encara roman obert. La companyia explica que aquest model ha estat desenvolupat per complir amb els test més exigents en matèria de seguretat. Aquest automòbil compta amb un disseny més senzill i té una mida menor que altres models de la marca nord-americana, que ha treballat en aquest cotxe perquè es converteixi en el primer model elèctric per ser comercialitzat en massa.\nLa corporació que dirigeix Elon Musk destaca que el llançament del nou Model 3 representa un "pas crític" en l'estratègia de la companyia orientada a accelerar la transició de la mobilitat a una energia sostenible. Aquest vehicle té capacitat per transportar fins i tot cinc persones i combina un alt nivell d'eficiència amb altes prestacions, de manera que pot accelerar de zero a cent quilòmetres per hora en 5,1 segons.\nEl nou Model 3 de Tesla pot comptar amb una autonomia en manera elèctrica que varia entre 220 i 310 milles (entre 354 i 498 quilòmetres). El preu de partida d'aquest automòbil al mercat nord-americà se situa en 35.000 dòlars (aproximadament 31.818 euros).


formacion laboral – CNT Cornellà i comarca\nPer Nuei, Fa 2 anys 20/12/2019 ,\nCurset de júridica laboral amb l’advocat a la CNT-AIT de Cornellà i comarca\nUs escribim des del SOV de CNT-AIT Cornellà i comarca per informar-vos que durant els dissabtes del mes d’octubre realitzarem per a totes aquelles persones interesades, un\ncurset de jurídica gratuit, per part del nostre company i advocat, Miguel Lucena.\nPer admin, Fa 11 anys 23/09/2010 ,\nÉs molt i molt important estar format i més en els temps que corren. Ens trobem davant una situació de crisi econòmica brutal creada pels capitalistes, i els empresaris se n’aprofiten. Condicions molt deplorables, gairebé sotmeses a la esclavitud. Per això és important informarnos dels nostres drets, i sobretot, de com excercirlos, com defensar-nos davant aquestes agressions constants contra la classe treballadora. L’anarquisme, en la teoria i la pràctica, contra una societat inhumana, injusta i insolidària. Mira tota la notícia per veure la informació concreta. (més…)\nPer cornella, Fa 11 anys 12/08/2010 ,


juliol 2017 - Ràdio Maricel de Sitges. 107.8 FMRàdio Maricel de Sitges. 107.8 FM\nLa 32ª Nit de l’Esport reconeix les trajectòries de Juan Cruz i Daniel Gras\n12:30, Dilluns, 31 juliol 2017\nLa Nit de l’Esport d’enguany va reconèixer les trajectòries de Daniel Gras i Juan Cruz\nLes instal.lacions del Club de Mar varen acollir divendres passat la 32ª edició de la Nit de l’Esport Sitgetà. Es van lliurar més d’una seixantena de guardons en forma de reconeixement als esportites i entitats que han aconseguit fites al llarg de la darrera temporada i es van distingir algunes trajectòries com els onze anys de Daniel Gras al capdavant del Club de Mar o els més de quaranta de Juan Cruz a la UE Sitges, així com els 50 anys del Club Nàutic Sitges. L’edició d’enguany de la Nit de l’Esport Sitgetà fou presidida per José Gonzálvez, representant del Club Esportiu Sitges Trencant Límits; Eduard Terrado, regidor d’esports; Gerard Figueras, secretari general de l’esport de la Generalitat de Catalunya; i l’alcalde Miquel Forns. La millora de les instal.lacions esportives tornà a ser protagonista en els discursos del regidor d’esports i del batlle. En aquest sentit, Eduard Terrado i Miquel Forns es varen referir a les futures inversions previstes en la millora del camp d’Aiguadolç o la construcció del camp de rugby.\nEl món personal de Florència Coll. Conversem amb l’artista a partir d’un retorn esperat, onze anys després.\nUn aspecte de les sales del Miramar\nDesprés d’onze anys d’absència a les sales d’exposicions, l’artista sitgetana Florència Coll ha tornat amb una mostra al primer pis de l’edifici Miramar, on s’apleguen pintures i escultures realitzades del 2006 en endavant. Amb ella conversem sobre el missatge personal i emocional que hi ha al darrera de les seves obres, fetes des de la llibertat més absoluta.\nEls museus inauguren botiga d’estiu a Can Falç. Una “Puntual” efímera amb productes de qualitat i de proximitat.\n12:23, Dilluns, 31 juliol 2017\n“La recol·lecció de la malvasia” (1895) de Joaquim de Miró, reproduïda en alguns objectes\nEl passat dijous s’inaugurà, als baixos de Can Falç, la versió pop up de La Puntual, la botiga dels museus de Sitges que romandrà oberta fins el proper 31 d’agost totes les tardes de 17 a 21h. En ella s’hi poden trobar tot un seguit de productes de merxandatge de qualitat, elaborats per artesans locals. A més, per cada compra es proposa un petit joc amb l’objectiu de donar a conèixer anècdotes de la història dels museus sitgetans. La presentació va anar a càrrec de Vinyet Panyella, directora del Consorci del Patrimoni, i Mònica Porta, responsable de la posada en marxa de la botiga Pop Up dels museus sitgetans.\nDelicious Martha: Trufes veganes de xocolata amb mantega de cacauet\n12:08, Divendres, 28 juliol 2017\nLes deixeu a la nevera i, a la primera excusa que trobeu….\nAvui Marta Sanahuja ens ensenya a elaborar unes trufes veganes amb un dels ingredients més clàssics de la rebosteria nordamericana: la mantega de cacahuet. Aquesta i d’altres receptes les podeu trobar al web Delicious Martha. Us deixem, també, la video-recepta de les trufes.\nLa UE Sitges afronta el repte de millorar el quart lloc de la darrera temporada\nEl president Jordi Martínez donant la benvinguda a Adri Alonso\nLa UE Sitges 2017-2017 inicia aquest dissabte el seu camí cap a una nova temporada, amb l’objectiu d’intentar millorar els registres del curs passat. Així ho entèn el seu entrenador Rafa Porras, que complirà la seva segona temporada a la banqueta d’Aiguadolç. El tècnic sitgetà disposarà d’una plantilla que, de moment, presenta cinc novetats; la més destacada la presència del davanter Adri Alonso, un jugador que ja fou clau en l’ascens de l’equip a 2ª Catalana ara fa quatre anys. Amb Rafa Porras conversem sobre les perspectives de cara a una campanya que exigirà, si cal, una mica més a l’equip per la gran competència en forma d’aspirants a pujar, que hi haurà al grup 12 de la 3ª Catalana.\n12:07, Divendres, 28 juliol 2017\nEl petit miracle de les basses de Terramar. La història d’un projecte de naturalització.\n12:32, Dijous, 27 juliol 2017\nL’opinió és unànime: les basses dels jardins de Terramar han quedat magnífiques i fan goig de veure. Darrera d’aquest resultat hi ha un projecte de naturalització que, finançat a parts iguals per la Diputació de Barcelona i l’Ajuntament de Sitges, ha posat en marxa als tècnics d’ambues institucions, a l’associació Biodiversitat Sitges, a Galanthus Natura , entitat dedicada a l’estudi, divulgació i assessoria en projectes mediambientals, i als jardiners de Terramar que han viscut amb il·lusió la recuperació d’aquest petit ecosistema a partir de flora i fauna autòctones. Us expliquem la història d’aquest projecte a partir del testimoni d’en Jesus Coines, de Biodiversitat Sitges, i de Sergi Garcia, de Galanthus Natura.\nLa Cobla Amsterdam arriba a Sitges\nEn el marc del cicle de sardanes a la fresca dels Amics de la Sardana i aprofitant que enguany compleix 30 anys, la Cobla Amsterdam serà a Sitges aquest dissabte. La cobla, formada per músics professionals neerlandesos, és l’única que existeix fora de Catalunya i l’any 2007 va rebre la Creu de Sant Jordi. Del que varen ser els seus inicis i la seva evolució, amb alguna que altra anècdota inclosa, fins a convertir-se en una formació plenament consolidada i reconeguda dins del panorama musical a Amsterdam, n’hem parlat amb el seu actual representant Quim Rullan i els responsables dels Amics dela Sardana de Sitges, en Marià Franco i l’Aurora Fuertes.\nTres visions sobre el futur de la Plana i Santa Bàrbara. Les de Joan Rodés, Josep Casanova i Francesc Ruscalleda.\n12:29, Dimecres, 26 juliol 2017\nProperament s’obriran els accessos que, des de la nova rotonda situada a la carretera de Ribes, ben a prop de l’entrada de Vallpineda, permetran que els vehicles que vinguin des de Ribes, o des de la sortida sud de l’autopista c-32 puguin desviar-se cap a l’avinguda Sofia i, des d’allí, arribar al passeig marítim evitant el pas per la zona de Can Perico. Serà una de les aportacions més importants de la urbanització de la primera de les tres grans pastilles de terreny que encara queden per urbanitzar/construir a la zona de la Plana Est i Santa Bàrbara. La creació d’un gran parc al voltant de la recuperada ermita i la perllongació del Camí Capellans fins arribar a la zona de Can Pei/cases del sord formen part dels plans més immediats de continuïtat, dins dels quals l’Ajuntament també hi contempla la construcció de la primera tongada de vivendes de promoció pública, de les més de 600 que es contemplen en la totalitat del projecte. Avui n’hem parlat amb Joan Rodés, president de la junta de compensació de la Plana, Santa Bàrbara i Vallpineda -que aplega prop de 80 propietaris-, amb Josep Casanova, l’arquitecte que ha dibuixat la reparcelació de la totalitat del sector, i amb l’arquitecte Francesc Ruscalleda. Rodés i Casanova defensen que el procés de desenvolupament d’aquestes 78Ha no serà ràpid i que s’intentarà fer amb la màxima qualitat. Més crític és Ruscalleda, que creu que l’Ajuntament està perdent l’oportunitat de marcar un calendari d’obres més estricte i espaiat en el temps.\nEl CF Suburense enceta una nova etapa amb Xavi Hereu a la banqueta\n12:29, Dilluns, 24 juliol 2017\nAquest proper dijous el CF Suburense inicia la seva pretemporada. Amb una renovada plantilla que poc o res té a veure amb el gruix de jugadors que han format part de l’equip en les tres últimes temporades, el club obre una nova etapa competint a 2ª Catalana i retornant a la filosofia de sempre: els jugadors no percebran cap compensació econòmica, tal i com ja va assegurar el seu president Manu Julián mesos enrere. L’entrenador escollit per dirigir l’equip és de la casa i d’aquells considerats homes de club: Xavi Hereu. Amb el jove tècnic conversem ara que està a punt de començar una nova temporada en la que serà difícil, d’entrada, saber quins objectius es fixarà el club després d’uns anys instal.lat en l’èxit esportiu. Hereu, que ja fou l’encarregat de substituir a Josu Julián en el darrer tram de la passada temporada, afronta un nou repte com a entrenador després d’haver estat al capdavant del filial i de ser un dels màxims responsables del futbol femení de l’entitat.\nLa companyia “Teatro Variettes de revista” s’estrena com a secció del Retiro amb l’espectacle “Enlirats a la fresca”\n12:23, Dilluns, 24 juliol 2017\nAmb el cartell de complet penjat, dissabte que ve als jardins del Retiro la companyia Teatro Variettes de Revista presenta Enlirats a la fresca, un espectacle que recull alguns dels millors moments d’espectacles anteriors, i hi afegeix nous números musicals pensats per a les nits d’estiu. Serà, a la vegada, el primer treball de la companyia com a secció del Retiro, amb qui es va arribar a un acord de col·laboració la tardor passada. En parlem amb la presidenta de l’entitat, Elena Ferré, el director de l’espectacle, Esteve Ferré, la responsable de les coreografies, Olga Ferré, i un dels tramoistes, Manel Enriquez. A Enlirats a la fresca intervenen més de trenta persones en un escenari que ha calgut reformar per a adaptar-lo a les necessitats de la iniciativa, i a les de futurs espectacles a l’aire lliure.\nJornada de Portes Obertes al Museu Cau Ferrat, amb música ambiental (90è aniversari de la mort de Santiago Rusiñol)\nDe les 10:00 h a les 18:00 h\nAmb música ambiental de compositors modernistes\nCan Falç de Mar (Passeig de la Ribera, 12): Exposició 'EL CORPUS DE LA GENT'\nDe dilluns a divendres: 17:00 h a 20:00 h\nDissabtes i diumenges: 10:00 h a 14:00 h / 17:00 h a 20:00 h\nOberta fins al 13 de juny\nCan Falç de Mar (Passeig de la Ribera, 12): 81ª EXPOSICIÓ NACIONAL DE CLAVELLS (CORPUS 2021)\nMonument a Santiago Rusiñol (platja de Sant Sebastià): Ofrena floral del 90è aniversari de la mort de Santiago Rusiñol\nEs convida a les senyores de l'Associació del Ram de tot l'any a col.laborar amb un clavell en aquesta ofrena.


Cronoescalada la Torre de Fontaubella – SudActiu\nCronoescalada la Torre de Fontaubella\nPublicada el 17/08/2010 17/08/2010 per Agus\nLa setmana passada parlant en Lluc em va comentar que feien una cronoescalada prop de Tarragona, és com un kilòmetre vertical per qui no sàpigue exacte el que és, o sigue, es tracta de pujar, pujar i pujar, són proves molt explosives que tenen pocs Km però molt de desnivell.\nI a mi és el que més m’agrada de totes les modalitats, així que em vaig informar d’on i quan era.\nEra a la Torre de Fontaubella, la primera vegada que sentia el nom, així que a mirar per Internet on era exactament, a uns 40 km de Tarragona i com ara estic per aquí fent vida, no m’ho vaig pensar gens, perquè damunt era en dissabte per la tarde i encara es podria aprofitar la nit, hehehe.\nUna vegada inscrit, envio un mail als companys sudactius que estan més actius este mes per si algun s’apuntava i al final uns per família, altres feina i altres que no estan preparats diuen (tot excuses) me deixen sol, hehe. Un altra vegada serà 😉 Pos jo amb el ritme que porto este estiu no és que estigue a la meua millor forma, però bé s’anirà per vore que tal i estirar les cames un ratet.\nVa anem x feina….. Surto amb temps de sobres per aclimatar-me al lloc, (un que va fent-se professional) jeje. A les 16:30 estic a la torre de Fontaubella i ja abans d’entrar al poble, voluntaris per indicar-te on esta el pàrquing i el lloc de recollida de dorsals, sí senyor tot ven organitzat. Una vegada deixo el cotxe vaig a buscar el dorsal i mirar una mica la zona per on anirem. La meua hora de sortida era a les 18:33 fua!! Em sobrava un munt de temps, vaig a fer un cafè al baret del poble i esperar per vore sortir les dones i els 1ers homes.\nUna vegada vaig vore sortir totes les dones i els primers homes em vaig anar a canviar i començar a estirar una miqueta. Bé ja anaven pel 60 i ja em cridaven, això ja estava, cada minut sortia un corredor, vaig al lloc de sortida i em diuen que el que anava davant meu no estava així q em feien esperar 2 minuts, fua!! Van ser interminables, el del crono em diu 20’’10’’ 5’’ sortida, surto amb bon ritme perquè els primers metres era asfalt i pista, així que vaig pensar apretar i desprès ja ens ficàvem al sender, el primer km el vaig portar molt bé perquè era prou suau, a partir d’allí ja es començava a complicar un poquet més amb el pendent , arribo al km 2 dic va que ja falta menys, però a partir d’allí començava el bo, vaya costetes i una tartera molt canyera, anava donant-ho tot; mans, peus i pulmons, el pulsòmetre al màxim i encara feia falta unes roques verticals que allí havies d’anar amb compte. Km 3 gent animant em van dir va “Rambo(!!!!!)” que això ja ho tens, jeje. Només quedaven els últims metres i final. Arribada amb 31’ 05’’ em faltava aire per tots els costats. Sí, ja està clar que els excessos es paguen, però molt content amb el temps i durant la pujada vaig poder avançar a quatre corredors.\nA dalt unes vistes impressionats , beguda i menjar per recuperar i un altre cop cap al poble, vam baixar per una sendereta molt tècnica i xula. Una vegada al poble a beure i menjar una miqueta més i cap a la dutxa. Dutxat i canviat vaig anar a vore les classificacions i l’entrega de premis. Finalment, cap a Tarragona un altre cop, que tocava sortir de concertillos, M’ho havia guanyat!!!, jeje 😉\nPer cert l’organització, voluntaris, marcatge i tot en general un 10.\nAquí teniu les classificacions (realment vaig quedar 22è): http://www.tretzesports.com/cronotf/index.html\n20ga gent a disfrutar del que queda d’estiu i festes.\nSalut i KM!!!!!!\nI CURSA – XI MARXA POPULAR NOCTURNA TIVISSA-L’AMETLLA DE MAR\nTurisme Actiu 2010\n3 pensament sobre “Cronoescalada la Torre de Fontaubella”\n23/08/2010 a les 13:02\nPrimer que res una salutació a tots els corredors/es que formeu part de Sudactiu. Des d’aquí us faig arribar la informació de la nostra Cursa ( 1ª Cursa de Panxampla ) dins el Circuit de Curses de les Terres de l’Ebre. La data és el 05/09/10. Són 30 Km amb un desnivell positiu de 2.150 metres amb un recorregut prou espectacular. La població és Alfara de Carles ( Tarragona ). Si algú estés interessat que miri la nostra pàgina web: http://www.cursapanxampla.com. Moltes gràcies per endavant i si algú s’anima…..serà molt benvingut. Salut i cames!!\n18/08/2010 a les 12:21\ngràcies crack!!! x la pròxima a vorer si vos animeu més genteta que es una bona experiència.\n20ga que dm ja estic pel poble\n18/08/2010 a les 9:14\nBé Rambo!!! Algo veia jo entre el teu físic i el de Stallone, jeje. Bon temps figura, ja veig que lo teu és pujar, pujar i pujar, sempre amunt!!!\nEns veiem esta setmaneta pel poble.


Com és tradicional el passat 25 de març, Divendres Sant, es va participar a la Processó del Silenci del Vendrell, conjuntament amb el Misteri Eccehomo de l’entitat.\nEn acabar, a la plaça Vella, es va fer la tradicional exhibició.\nAixí mateix, volem donar les gràcies a la Lira Vendrellenca per cedir-nos la sala Pau Casals perquè ens poguéssim canviar i, en acabar, celebrar la tradicional xocolatada amb tots els col·laboradors.\nEnguany s’esdevé el XXV Aniversari de la recuperació dels Armats del Vendrell, per part dels Pastorets del Vendrell. Per això, està previst fer algun acte o activitat, que s’anunciarà oportunament.


Naira Rexach, de l'Egiba, és catorzena en la prova de sincro dels mundials - Regió7 :: El Diari de la Catalunya Central\nNaira Rexach, del Club Egiba, va participar ahir a Sant Petersburg @clubegiba\nNaira Rexach, del Club Egiba, va participar ahir a Sant Petersburg\nLa gimnasta del Club Egiba Naira Rexach va quedar en catorzena posició en la fase classificatòria de parelles sincronitzades dels Campionats del Món per edats, en la categoria de 17 a 21 anys, que van començar ahir a Sant Petersburg. Amb aquest resultat, Rexach, que feia parella amb Ingrid Caballero, no es va poder classificar per a la final del proper diumenge, que acull les vuit primeres parelles de la competició d'ahir.\nEl duet representatiu de la federació espanyola, format per dues joves gimnastes de 17 anys cadascuna, va fer un resultat de 41,810 punts, a 2,310 punts de les vuitenes classificades, les darreres que van entrar a la final, les nord-americanes Trinity van Natta i Alexi Vigil. El primer lloc provisional va ser per a les australianes Jessica Pickering i Imogen Florian, amb 45,860 punts.\nEl d'ahir va ser el debut d'un representant de l'Egiba en aquests campionats per edats. A part de Naira Rexach, que també competirà en el torneig individual, hi són presents Marina Chavarría, en trampolí individual i sincronisme de 15-16 anys, i Robert Vilarasau, en el trampolí individual de 17 a 21 anys.\nEl Casal de Joves la Kampana guanya el segon premi del Concurs Hip Hop per la Pau.


Resultats de la cerca frase exacta: 302\n3. escuraflascons becgròs\nOcell de la família dels escolopàcids amb una membrana lobulada entorn dels dits d'uns 20 cm i amb el bec relativament gruixut. [...]\nAprenentatge especialitzat que es produeix durant un període concret de la vida d'un animal, generalment poc després d'haver nascut, i que és relativament permanent. [...]\n5. intensificació de la fluorescència\nIncrement de la capacitat de fluorescència de certs lligands quan s'uneixen a un anticòs i es transfereixen d'un medi aquós a un medi relativament hidròfob. [...]\n6. pluja d'idees\nTècnica de grup destinada a aconseguir el màxim nombre d'idees sobre un assumpte en un temps relativament curt, mitjançant l'estimulació de la imaginació pel mètode de l'associació lliure i espontània d'idees. [...]\nBarreja de branquillons, tiges, pecíols i, en menys quantitat, fulles de te verd japonès, generalment sentxa, que produeix una infusió amb un contingut en teïna molt baix, cremosa, suau i amb un gust relativament dolç de nous. [...]\n8. fura àrtica\nPeix de la família dels gàdids, de cos relativament allargat, dues aletes dorsals i tres barballons, que mesura fins a 35 cm i viu en aigües profundes, sobre fons tous, a la zona àrtica de l'Atlàntic. [...]\n9. intel·lectualitat independent\nGrup d'individus que, a causa d'un cert grau de desclassament, sigui per l'educació rebuda, per la capacitat de rebre influències exteriors, etc., està especialment capacitat per a la presa d'una consciència dialèctica resultat de la síntesi de perspectives parcials i de manera relativament [...]\nIntervenció psicoeducativa estructurada i de caràcter relativament breu, d'unes dues hores de durada, que es practica uns dies després d'un esdeveniment crític, de manera col·lectiva, als professionals que han dut a terme tasques d'assistència vinculades a aquest esdeveniment, per a normalitzar la [...]


El menor d'11 anys va morir després de ser acoltellat diumenge passat\nLa societat valenciana segueix commocionada davant el crim de Sueca en el qual el pare va acoltellar, presumptament, al seu fill que acabava de complir els 11 anys, fins a causar-li la mort.\nDesprés de ser detingut diumenge passat, després del brutal crim, l'home passarà aquesta dimecres a disposició judicial. Del crim s'ha fet cas el Jutjat número 3 de Sueca.\nEls pares de menor tenien la custòdia compartida del xiquet, segons va establir un jutjat de València, encara que mai va ser informat de la condemna per maltractaments que pesava sobre el pare, alguna cosa que la consellera de Justícia, Gabriela Bravo, qualifica d'incomprensible.\nEls progenitors van presentar al juliol de 2021 una demanda de divorci de mutu acord davant el Jutjat de Primera Instància i Instrucció número 5 de Suca, en la qual van establir un conveni regulador amb custòdia compartida.\nUn any més tard, el mateix jutjat, competent en matèria de Família, va condemnar al pare per maltractaments en l'àmbit de la violència de gènere, condemnant al progenitor a 40 dies de treballs en benefici de la comunitat, huit mesos d'allunyament i prohibició de comunicació amb la seua exdona, a més de 16 mesos i dos dies de prohibició de tinença d'armes. I també la custòdia i la pàtria potestat del menor per a la mare.\nEncara que un mes mes vesprada, els pares van ratificar el conveni regulador presentat al juliol que establia la custòdia compartida.\nTota la societat valenciana va condemnar de manera unànime l'assassinat, amb minuts de silenci en totes les institucions i banderes a mitjana fins i tot a Sueca i Cullera, d'on era el menor.


L'embranzida que ha mamprès la importància de conservar i protegir l'entorn natural de Riba-roja al llarg d'esta legislatura ha portat a l'organització i celebració dels Premis EcoRiba 2019 en tots els sectors de la nostra societat. Així, s'hi podran presentar iniciatives ambientals al sector empresarial relacionats amb l'economia circular; en l'educatiu amb programes escolars o treballs que contribuesquen a augmentar-ne la conscienciació ambiental i la regeneració del paisatge; el sector urbà amb projectes de desenvolupament urbà que hi posen en valor el paisatge.\nL'EcoRiba paisatge premiarà els treballs i projectes públics o privats que en destaquen la seua posada en valor del paisatge i la seua transcendència social. En l'EcoRiba Honorífic podran ser-hi candidats els particulars, els centres ocupacionals i educatius, associacions, ONG, fundacions i altres col·lectius socials amb seu a Riba-roja que hagen desenvolupat accions durant 2018 i que en destaquen per la seua originalitat, l'eficàcia i la participació ciutadana.\nL'alcalde de Riba-roja de Túria, Robert Raga, ha destacat la importància dels premis "perquè suposa una conscienciació sobre la nostra societat, en diversos sectors estratègics, en l'estima i en la protecció del medi ambient, per a la qual cosa cal fer un esforç entre tots per aconseguir uns paràmetres que ens permeten avançar en al defensa del nostre entorn, a l'escola, a les empreses, als mitjans de comunicació o a les associacions i entitats, entre d'altres".


Unes 300 figures del pessebre porten la màgia del Nadal a Canillo - FÒRUM.ad\nUnes 300 figures del pessebre porten la màgia del Nadal a Canillo\nOn: 03/12/15 14:50\nPer setè any consecutiu, el Pessebre de Canillo ha tornat a instal·lar-se pels carrers del poble amb l’objectiu de portar, de nou, la màgia del Nadal a la parròquia. Com a novetats, la consellera de Turisme del Comú de Canillo, Meritxell Alcobé, ha explicat que s’han adquirit quatre figures noves a mida real, dues construccions que recreen un paller i una botiga, i algunes figures petites d’animals repartides per tot el poble. Alcobé ha destacat que l’activitat s’ha consolidat any rere any i cada cop atreu més turistes. A més, també és un gran atractiu per als infants, i per això aquest dijous, en el marc de la inauguració, s’han convidat tots els alumnes de les escoles de Canillo així com els de col·legi Janer.\nLes autoritats de la parròquia, encapçalades per l’equip comunal, han inaugurat aquest dijous, per setè any consecutiu, el Pessebre de Canillo, una instal·lació amb figures a mida real que recreen les escenes més típiques del Nadal -el naixement de Jesús, els Reis Mags, etc.- així com els oficis i el bestiar tradicional de l’època. L’activitat permet fer un recorregut pel poble, -començant per la plaça Carlemany, on es concentren els animals i els oficis tradicionals-, i continuant per la capella de la Santa Creu, que alberga el naixement, la zona del Palau de Gel, on enguany s’hi ubiquen els Reis Mags, el carrer Major i l’església de Sant Serni, on acaba el circuit.\nLes novetats d’enguany consisteixen en quatre noves figures humanes a mida real (un ferrer, un terrissaire i dos pastors), dues cases que recreen un paller i una botiga, i noves figures petites. Malauradament, les ventades del passat 22 de novembre van malmetre algunes figures d’animals que ja s’havien començat a col·locar. Tal com ha indicat Meritxell Alcobé, algunes s’han pogut arreglar, però d’altres no. En total, el Pessebre de Canillo compta amb gairebé 300 peces a mida real, i es podrà visitar fins al proper 31 de gener.\nD’altra banda, i per tal de complementar el Pessebre, els alumnes de les escoles de Canillo han elaborat enguany les boles per decorar els arbres del davant del Palau de Gel.\nPrevious Post: La Cambra parla de recuperació “fràgil” i preocupació pel comerç al detall en l’enquesta de conjuntura\nNext Post: L’audiència nacional espanyola imputa dos exalts directius de BPA


sofregits i picades: Apunts dels àpats fets en un viatge a Porto i el nord de Portugal\nAquest estiu hem estat uns dies a Porto i algunes ciutats de la part Nord de Portugal com Braga i Guimaraes. Com en un viatge anterior a Lisboa i en una excursió a Bragança, hem comprovat que el rei de la cuina a Portugal és el bacalhau. Sense arribar a l’extrem dels japonesos amb la tonyina, els portuguesos tenen amplis coneixements sobre aquest peix conservat en sal, sobre com dessalar-lo i com aprofitar cada part per fer els diferents plats, amb textures i formes i temps de cocció diferents. A les lojas (botigues) on el venen ja es comprova que la matèria primera que fan servir no és la mateixa que trobem a les nostres bacallaneries. Els llençols de peix en salaor que pengen de les parets són més grans i més gruixuts que els nostres, es nota que tenen una qualitat diferent, un altre color... Els lloms, la part probablement més noble, son enormes (amb una d’aquestes racions de llom que posen, poden dinar dues persones més que abundantment), i si el fan només a la brasa, el serveixen en unes plàteres amb patates i grelos bullits, ceba tendra, olives i tomàquet, tot amanit amb un excel·lent oli d’oliva. Moltes vegades el fan arrebossat i fregit, acompanyat posteriorment amb alguna salsa i sempre amb una abundosa guarnició de patates fregides, arròs bullit i feijaos, que són mongetes de color rogenc fosc. Bacalhau a bras, as natas o a Gomes de Sá....\nA la façana d'un edifici del Muro dos Sacalhoetros, davant del riu\nPerò hem menjat més coses, a banda del bacallà.\nPel que sembla, a Porto és costum començar l’àpat amb una sopa, sigui hivern o estiu. Un caldo verde o una bona sopa de llegums, amb verduretes tallades. En ple mes d’agost, i a la vista de l’enormitat de les reccions que serveixen, la majoria de les vegades varem optar per fer una amanideta verda per preparar l’estomac.\nTripas a la manera de Porto\nEls naturals de Porto son coneguts com “tripeiros”, és a dir, com a menjadors de tripes. Efectivament, el plat típic de la ciutat són les tripes de vaca. A la manera portenya es cuinen guisades amb feijaos i xoriços, que com molts dels embotits, són fumats. A les tocineries també trobes caretes de porc, peus, costelles i d’altres parts del porc fumades. El presunto, el pernil, moltes vegades també és fumat.\nBacallà a la brasa del Solar d'Alegria\nFora del centre, a la rua da Alegria hi ha el Solar d’Alegria, restaurant on varem tastar les Tripas a la manera de Porto i el millor bacallà a la brasa del viatge (i tastàrem forces, tots bons!).\nFrancesinha amb les patates fregides a banda\nL’altre plat més o menys present a les cases de menjar i als bars, sobretot a l’hora del sopar és la Francesinha. Per fer-se una idea, vindria a ser una mena d’entrepà de pa de motllo, amb unes llesques de més d’un dit de gruixudes, farcides amb presunto, salsitxes, xoriços i talls de carn cuinada, amb força formatge gratinat per sobre, tot banyat amb una salsa de tomàquet enriquida amb brou i farina de blat, picant i per rematar-ho, cobert amb patates fregides....\nBrotxetes de carns a la brasa\nNo puc fer un viatge a Portugal i no anar a sentir fados. Aquest cop varem triar una churrascaria de la rua da Mousinho da Silveira, atrets més que per la possibilitat de sentir fados, per les brotxetes de carn que cuinaven de cara al carrer. Va resultar ser una mica de “parc temàtic per a turistes”, on s’ofereixen fados en directe (una dona que cantava força bé i un mestre de la guitarra portuguesa que, tot i que tinc l’orella de fusta, era tot un virtuós). El menú estrella consistia en tastar sis tipus diferents d’aquelles carns cuinades a la brasa. El cuiner de les brases porta les brotxetes fins a la taula i amb un ganivet molt ben esmolat va servint encenalls de diferents carns i xoriços. Per rematar la jugada porten una brotxeta de pinya natural, també escalfada a la brasa.\nMitges racions de polvo grelhado i secreto de porco preto, amb els seus acompanyaments\nPerò per menjar carns i altres viandes a la brasa, puc recomanar el Asador Típico que hi ha al carrer de Dom Manuel II, entre el Museu Nacional de Suares dos Reis i l’Hospital Geral do Santo Antonio, a tocar dels Jardins do Palácio de Cristal. Varem menjar mitges racions de secreto de porco preto (secret de porc negre, ibèric) i de polvo grelhado (pop a la brasa) realment sublim.\nLa setmana vinent la segona part.


Club Atletisme Ondara: de maig 2008\nPublicat per sergio el 31.5.08 1 comentari:\nCom no, aquest dissabte torna a aperèixer el temps amb possibilitat d'inclemències metereològiques.\nPareix ser ja una tònica habitual que quan hi ha cursa, el temps amenace.\nEn fi, malgrat el temps, els runners d'Ondara hem de donar la talla amb la màxima assistència per tal de veure si pujem un graó en la classificació per equips, ja que tenim a tan sols 6 punts al C.A.Benidorm. Passet a passet es pot aplegar molt lluny. Si a això li sumen el bon comportament que estan tenint els Sergis i els Aparissis (sense meysprear als altres com Peó, Edel, Anna, Pep...), podem donar-nos per satisfets aquesta temporada.\nPel que fa al grup dels darrers (Rubén, Vicent, Txisco...), nosaltres estem ahí darrere per si algú es despenja. Nosaltres fem festa, xerrades, xistes...\nUs esperem a tots/es a Xàbia.-\nPublicat per Rubén el 30.5.08 1 comentari:\nTal i com estava previst, s'ha celebrat la reunió del CAO. S'ha parlat de diversos aspectes organitzatius i repartiment de responsabilitats per a eixe dia. També s'ha donat a conèixer la publicitat 2008.\nTot seguit us presentem el disseny d'enguany, realitzat per Toni Ortolà, i les bases de la cursa.\nCom sempre, el dia de la cursa necessitem quan més gent millor, o siga que no dubteu en col·laborar.\nPublicat per Sergi el 30.5.08 Cap comentari:\nEtiquetes de comentaris: curses, reunions\nEs recorda a tots els membres del Club que farem una nova reunió el proper dijous, 29 de maig, a les 22:15 h al Centre Social.\nÉs important l'assistència de tots per tal de concretar aquells aspectes de la Cursa d'Ondara on es necessita gent, quants més en siguem millor organització i imatge a l'exterior donarem, recordem que també competim per ser la millor cursa del Circuit.\nQue es note que som més que un club...\nNo falleu! Fins dijous.\nPublicat per Sergi el 28.5.08 2 comentaris:\nUn cop més, hem de donar l'enhorabona als runners del nostre equip, per la gran participació en la cursa de Gata del passat dissabte 24 de maig, on el temps ens va respectar a tots i no va ploure, aconseguint fer el traçat de la cursa sense mullar-nos!\nUn total de 28 atletes del C.A. Ondara aconseguiren finalitzar la prova, es a dir, tots els qui prengueren l'eixida.\nEn total, 1.002 runners aconseguiren acabar la cursa. Un any més, va guanyar l'atleta local Said Day Day, amb un temps de 35 minuts i 57 segons.\nSi destacable fou l'actuació dels ondarencs, entre ells en cal destacar quatre per damunt de tots, i ells son (un cop més) Ana Melenchón, que aconseguí, aquest cop, finalitzar com a primera classificada en la categoria "Veterans B Femení", i els tres primers classificats del nostre club, els Sergios (Soler i Torres) què fregaren els 40 minuts (40.06) i Jaume Aparisi, a tan sols un minut de distància (41.07), els Sergios acabaren 15 i 16 de la general i Jaume el 34.\nCada vegada els nostres runners van més ràpid, a veure si en la propera cursa, la de Xàbia, aconseguim un altre bon paper.\nPublicat per elpepgf el 26.5.08 3 comentaris:\nHola de nou companys.-\nJa pareix que siga habitual que els caps de setmana ens caiguen algunes gotes.-\nEn principi, el meteosat ens adverteix que dissabte pot plore, encara que si naveguem per les diferents poblacions, concretament a Gata de Gorgos, el temps sols adverteix de núvols i rares precipitacions.-\nTenim el temps boig.\nPublicat per Rubén el 21.5.08 Cap comentari:\nPer favor, algú em pot facilitar el telf o e-mail de Sergio Torres?\nPublicat per Rubén el 19.5.08 1 comentari:\nPublicat per elpepgf el 19.5.08 2 comentaris:\nMembres del C. A. Ondara, quedeu convocats a la reunió que tindrà lloc el proper dijous 22 de maig a les 22.15 hores al Centre Social, per a tractar els següents temes:\n1- Aclaració dels documents presentats per Rubén per a la "legalització" del Club.\n2- Organització de la Cursa Popular d'Ondara.\n3- Presentació de la Cursa Popular d'Ondara.\nAprofitem per recordar-vos que aquest dissabte és la cursa de Pedreguer (esperem que no ploga).\nPublicat per elpepgf el 16.5.08 1 comentari:\nHola companys. Aquest dissabte, pareix ser que ens tornarà a ploure. La cursa de pedreguer corre la mateixa sort que la de Jesús Pobre.\nSegons les prediccions del meteosat tenim:\nDISSABTE 24h a 12h Intervals boirosos amb plutja 13°C O 14 km/h 75%\nDISSABTE 12h a 24h Intervals boirosos amb plutja 23°C O 14 km/h 75%\nEn fi, estarem atents a les inclemències metereològiques...\nPublicat per Rubén el 15.5.08 Cap comentari:\nDesprés de moltes hores d'incertidumbre, la cursa de Jesus Pobre queda aplaçada fins el dia 21 de juny (després de la de Benissa).-\nUna setmana més per entrenar (o descansar!!!)\nPublicat per Rubén el 10.5.08 1 comentari:\nAvui s'ha alçat el dia prou bè, però ha anat empitjorant hora rere hora.\nDe moment no es sap res de la cursa de Jesus Pobre.\nSi no para de ploure, no sé com quedarem.\nSi algú s'entera d'algo que ho comunique o bè per la web o bè per sms.\nA veure si entre tots ens enterem d'algo.-\nPublicat per Rubén el 10.5.08 Cap comentari:\nCom podeu observar "el papeleo"\nÀnim i a veure si entre tots aconseguim\nenllestir-ho tot abans de la cursa.\nPublicat per Rubén el 6.5.08 1 comentari:\nCom bé sabreu, m'estic encarregant jo de crear el club com una assossiació cultural.\nDoncs bé, el primer imprevist que m'he trobat és que per donar-lo d'alta, he d'especificar de què es tracta i a quina activitat està relacionat.\nCom que no podem dir que és un club d'atletisme, he pensat donar-lo d'alta com a un grup de teatre de forma tal que no tinga res a veure amb l'atletisme (pels motius que ja sabem).\nTotal això és documentació privada nostra (estatuts).\nDe totes formes, ja ho parlarem en la pròxima reunió. (caldria fer-la pronte: estatuts, signatures, cursa...)\nP.d: potser soc l'ùltim en arribar a les curses, però el primer en fer "el papeleo".-\nPublicat per Rubén el 6.5.08 Cap comentari:\nUna vegada més el Club Atletisme Ondara manté una gran participació a una altra cursa. Aquest cop en la tercera prova del circuit a la Marina Alta, la XXVI volta a peu a Pego, on un total de 1.236 atletes finalitzaren la prova, d'ells 21 eren del nostre club d'atletisme.\nUn cop més, li fem menció especial a Ana M. Melenchón, ja que va quedar 3era classificada en la categoria Veterana B, aconseguint un nou trofeu per al seu palmarès i per al del Club.\nEnhorabona a tots en general i fins la pròxima cursa, què serà la de Jesús Pobre el proper dissabte 10 a les 19 hores, on es correran un total de 9.500 metres. El circuit ha estat renovat respecte al del passat any.\nPublicat per elpepgf el 5.5.08 Cap comentari:


El còmic Capablanca de Joan Mundet , ara, en català\nJoan Mundet i Joana Zoyo, a l'estudi 1 de Ràdio Castellar. - Marina Antúnez\nLa filòloga Joana Zoyo ha traduït el primer dels 6 llibres, 'A cara o creu'\nEl passat mes de novembre, veia la llum el primer llibre del personatge de còmic Capablanca, de Joan Mundet, titulat Capablanca. A cara o cruz., que narra la vida i aventures del bandoler Joan Muntada - Capablanca, una història de ficció amb pinzellades històries que se situa al segle XVII a prop de Castellar del Vallès.\nJoan Mundet, l'il·lustrador de Castellar i pare de l'imaginari Capablanca, va dividir aquesta nova aventura en sis llibres. "Vaig escriure la història en castellà perquè hi ha més públic, més espai per vendre", explica, i afegeix que "sempre m'havia fet gràcia fer-ho en català". L'editor del còmic, Amaníaco Ediciones, hi va estar d'acord.\nMundet va buscar qui pogués traduir la història. Primer, va contactar amb la filòloga Joana Zoyo, també castellarenca, perquè li corregís l' A cara o cruz. "Era el primer cop que corregia obra de Joan Mundet", diu Zoyo. Un cop feta la correcció, Mundet li va demanar si es veia capaç de fer la traducció "i em va dir: ho puc fer".\nAixò va ser tot un repte per a Zoyo, "perquè quan m'hi vaig posar, vaig veure la complicació de fer una traducció com la que tenia davant", confessa Zoyo, perquè el Joan Mundet fa servir un llenguatge "que no és del segle d'Or, perquè si ho fos, la gent no l'entendria". És a dir, Mundet utilitza un llenguatge que soni antic però sense que ho sigui de debò.\nSe li fa fàcil utilitzar la manera de parlar de l'època del 1600 perquè és un enamorat d'escriptors com Quevedo, Lope de Vega, Calderón, Cervantes, etc. "Jugo amb la parla perquè tingui un aire de l'època". Per exemple, ha recuperat una expressió que va treure de Quevedo: "Le estaban royendo los zancajos", que Zoyo ha traduït per "Li estaven rosegant els calcanys".\nPer a la traducció, Mundet i Zoyo van fer algunes posades en comú. I van deixar algun tros en castellar, per exemple, el que fa referència als diàlegs del personatge Rodrigo, "perquè representa que és un personatge de Burgo de Osma". La resta de personatges mantenen el nom en català, ja que aquest també és el nom que tenen en la versió castellana del llibre.\nZoyo explica ha estat difícil una traducció al català perquè, en aquesta llengua, no hi ha tanta riquesa lingüística en català, durant el segle d'or. "He hagut de fer girs i buscar paraules i expressions que semblin de l'època". Fins que no li va agar el ritme, diu Zoyo, va ser difícil. Va regirar històries de la llengua, va tornar mirar-se Tirant lo blanc, va buscar articles que es feien servir a l'època. "Per exemple, vaig apuntar els demostratius i les paraules que es fan servir molt sovint, en català antic". Entre aquestes paraules, hi trobem la transformació de "amb" en "ab", i Zoyo ho va aplicar al text de Mundet, qui li va dir que, en aquest cas, "sonava molt estrany, i vam optar per posar "amb" amb la forma actual".\nAlgunes de les paraules que Zoyo ha utilitzat són arcaiques i, en algunes ocasions, segurament hi ha anacronismes. Pel que fa a les onomatopeies, "no he tingut problemes per trobar-ne, ja que la llengua catalana és molt rica en expressions, hi ha un llistat enorme per escollir". Onomatopeies com el "ja ja ja" , en castellà, simplement s'han traduït en català, en aquest cas, "ha ha ha".\nZoyo explica que va gaudir traduint la frase, en un context d'una escena sexual, que diu: "ocupado en estos juegos, con el virote y la gabancha de peonza, aplicábase con tanto ardor que se le fue el alma tejas arriba" n'ha quedat la traducció "ocupat en aquests jocs, am la sageta i la gavatxa de baldufa, bregava amb tanta ànsia que li eixí l'ànima teules amunt". Zoyo confessa que li hagués estat més fàcil traduir del català al castellà perquè és filòloga hispànica, però que això també depèn de quines expressions hagués utilitzat Mundet.\nA més de A cara o cruz i A cara o creu, ja ha sortit el segon llibre, Dos muertes, "que també voldré traduir al català". El tercer es dirà El pou de l'oblit, i el quart, Te llamaré Capablanca, "i és el llibre on el Joan Muntada és batejat com a Capablanca, ni més ni menys, que per Cervantes!", confessa Mundet.\nAl sisè llibre, hi haurà el desenllaç de tots els personatges, "tot i que el final queda obert, i amb tota la història del procés a Catalunya, m'estan venint ganes de continuar per situar-me a l'època del Corpus de Sang, cap a l'any 1640".


Els berguedans enceten a contracor (i amb el repic del Tabal de fons) un Corpus històric sense Patum | NacióBerguedà\nEls berguedans enceten a contracor (i amb el repic del Tabal de fons) un Corpus històric sense Patum\nUnes cent persones han volgut ser a l'epicentre de la festa en l'instant en què la roda patumaire hauria d'haver començat a girar, però els Gegants no han sortit i no hi ha hagut ni empentes ni salts\nper Pilar Màrquez Ambròs, Berga | 10 de juny de 2020 a les 13:22 |\nLa plaça de Sant Pere aquest dimecres al migdia. | Pilar Màrquez Ambròs\nSentiments trobats a la plaça de Sant Pere quan han sonat les 12 del migdia. El repic del Tabal s'ha fet sentir des dels baixos de l'Ajuntament de Berga i ha generat un llarg aplaudiment espontani entre les moltes persones que aquest migdia han decidit no quedar-se a casa i han fet acte de presència a la plaça de Sant Pere.\nVÍDEO Dimecres de Patum. El rellotge ha tocat les dotze i els Gegants no han sortit a la plaça. Però el repic del Tabal ha ressonat dins l'Ajuntament i els berguedans han dedicat una llarga ovació a la seva festa #Berga https://t.co/A4Sb5cc3Va pic.twitter.com/9RgTacM3Ir\n— NacióBerguedà (@NacioBergueda) June 10, 2020\nUn centenar llarg de persones ha volgut ser a l'epicentre de la Patum en l'instant en què la roda patumaire hauria d'haver començat a girar. Però els Gegants no han sortit a la plaça ni han enfilat majestuosos el barri vell al so de les melodies de la banda. No hi ha hagut salts ni empentes però sí una remor persistent de Patum.\nLa pandèmia de la Covid-19 ha portat a Berga el primer Corpus sense Patum d'ençà del 1938, quan el país vivia en plena guerra civil, un esdeveniment del qual fa 82 anys i que poquíssims berguedans són capaços de recordar. L'emoció era evident en algunes cares, així com també la persistent il·lusió dels més menuts per acostar-se als baixos de l'Ajuntament de Berga i contemplar les figures a través de les reixes i el vidre de la porta senyorial que els guarda.\nLa regidora Roser Valverde al balcó de l'Ajuntament de Berga. Foto: Pilar Màrquez Ambròs\nLa regidora de Patum, Roser Valverde, ha explicat que el fet de no poder celebrar la Patum li ha generat "una sensació de tristesa". "Aquests dies enrere han estat de molta feina i sembla que ho hem anat camuflant i guardant a dins, sentir el repic del tabal ha estat un moment molt emotiu que ha costat de gestionar bastant", ha expressat la regidora.\nL'Ajuntament de Berga ha demanat "responsabilitat col·lectiva" davant de les celebracions espontànies que cada vegada sembla més clar que hi haurà a la ciutat aquests dies. "Ens estem coordinant amb la Policia Local per evitar que hi hagi aglomeracions, que hi hagi concentracions de més gent de les que estan establertes a les mesures de seguretat establertes", ha dit Roser Valverde des del balcó del consistori amb la plaça de fons.\n"Sobretot, cal pensar també en tot el que fa referència en la manipulació de pirotècnia. Demanem prudència i seny col·lectiu", ha subratllat la regidora.\nEl Tabal preparant-se per tocar als baixos de l'Ajuntament, minuts abans de les 12. Ho ha fet des de la sala on es guarden els Gegants. Foto: Pilar Màrquez Ambròs\n"La venda de pirotècnia és legal i permesa, però cal seguir les recomanacions que va marcar la Generalitat en referència a la revetlla Sant Joan, no manipular-la si portem a sobre el gel hidroalcohòlic", ha explicat Valverde.\nBerga ha encetat aquest migdia una Patum Confinada amb una programació pensada per viure i gaudir des de casa. Demà dijous la Banda de l'Escola Municipal de Música de Berga interpretarà un salt de Patum des del Castell de Berga, a partir de dos quarts de 10 de la nit, però sense intervenció de la comparseria. La situació de la fortificació ha de permetre que la música s'escolti per tots els racons de la ciutat.\nPersones amb mascaretes a la plaça de Sant Pere aquest migdia. Foto: Pilar Màrquez Ambròs\n"La Patum la portem tots a dins i encara que físicament no hi hagi la comparseria ni els músics al carrer, hi haurà Patum igualment", s'ha mostrat convençuda Valverde. "Som conscients que hi haurà concentracions espontànies, que passaran Patums vàries, perquè els patumaires necessitem viure la Patum encara que sigui de manera confinada. Aquesta és la part bonica, que la Patum es viurà encara que no sigui físicament", ha relatat la regidora.\nA la plaça de Sant Pere s'ha vist alguna llàgrima i també colles d'amics que han decidit fer el gotet de barreja de rigor malgrat que no sortien els Gegants.\nMigdia de vermut per contenir l'espurna patumaire\nDarrere del taulell del bar-restaurant la Barana, que té terrassa a la plaça i des d'on aquest migdia sonava música de Patum, la berguedana Sílvia Culell ha explicat a NacióBerguedà que viuran la Patum "amb molta enyorança". "Nosaltres estem una mica tristos, però no hem volgut renunciar a fer una mica de Patum", ha dit Culell. "La nostra aportació a la festa és la que podem segons les mesures de seguretat que ens obliga la Covid-19: farem dinars, farem sopars, farem vermuts, ens engalanarem una mica perquè l'ambient a la plaça no es perdi del tot i posarem música de la Patum", ha afegit. Passades les 12 del migdia, grups d'amics i famílies s'han trobat per fer el vermut en aquest i altres establiments del centre històric.\nSílvia Culell ha apel·lat a la prudència: "Encara som en fase 2 i espero que la gent sigui conscient que, fer més del compte, pot suposar un problema pels negocis com el nostre, no ens podem permetre fer passos enrere", ha expressat.\nAquests dies molts berguedans i berguedanes comparteixen un sentiment agredolç. Josep Aranda, un veí de Berga, ha dit que li dol que no se celebri la festa. "Em dol, em sap molt greu, jo vaig néixer a Peguera l'any 1948. He viscut molts anys en un barri d'aquí sobre el carrer de la Pietat. Amb en Miquel Moya i altres érem dels que vam fer la Patum Infantil de barri, si ja no fem la Patum municipal, imagina com han anat les de barri. Em sap molt greu. No diré que és una putada però poc hi falta", ha reflexionat.\nLa plaça de Sant Pere aquest dimecres de Patum al migdia. Foto: Pilar Màrquez Ambròs\nLa vista de la plaça de Sant Pere des de dalt de l'Ajuntament de Berga, a un quart d'1. Foto: Pilar Màrquez Ambròs\nEls dos rams de les Gegantes s'entregaran com a ofrena a les residències diumenge. Foto: Pilar Màrquez Ambròs\nLes dues guites i les maces, tancades als baixos de l'Ajuntament de Berga. Foto: Pilar Màrquez Ambròs\nPatum de Berga, Municipis, Berga, Patum, Patum Confinada, coronavirus\nPer * el 10 de juny de 2020 a les 16:39\nRoser estàs molt cuqui\nPer Patunaira el 10 de juny de 2020 a les 15:20\nAqui queda clar qui viu de patum i es nodreix d´ella durant tot un any els mateix de sempre clar


Anàlisi / estudi de casos 4,00 4,00 0 8,00\nSeminaris 1,00 2,00 0 3,00\nSessió expositiva 16,00 29,00 0 45,00\nAnàlisi estudi de casos: memòria La nota prové del cas d'estudi que desenvolupen els estudiants dins les pràctiques del mòdul 20 No\nProva escrita final Examen escrit principalment amb preguntes de raonament i petits exercicis 60 Sí\nAnàlisi estudi de casos: defensa treball Anàlisi/estudi de casos: defensa 20 No\nLa no participació en alguna de les activitats serà avaluada amb un zero.\nL'avaluació única consistirà en un examen final amb teoria i casos aplicats. Es programarà també l'examen de recuperació pertinent.\nPer considerar superada l’assignatura, caldrà obtenir una qualificació mínima de 5.0, després d'haver aplicat els Criteris de Qualificació descrits.\nEs farà part de la docència teòrica amb sessions presencials en les quals també es resoldran dubtes i utilitzà per a desenvolupar exercicis/ problemes per assolir la part teòrica.\nTot el material es penjarà al Moodle, es pautarà la teoria i es faran sessions per streaming per resoldre els dubtes i fes exercicis guiats per assolir els coneixements.\nTot el material estarà disponible al Moodle. Es pautarà la teoria i es programaran sessions de tutoria individuals per a resoldre els dubtes